ખાસ કરીને રાજકોટ મહાનગરપાલિકાના લોકમાન્ય તિલક સ્વીમીંગ પુલ (કોઠારિયા રોડ), મહર્ષિ દયાનંદ સરસ્વતી સ્વીમીંગ પુલ (કાલાવડ રોડ), સ્વામી વિવેકાનંદ સ્વીમીંગ પુલ (પેડક રોડ) ખાતે એકવા યોગનું આયોજન કરવામાં આવેલ છે. જેમાં 800થી વધુ બહેનોનું રજીસ્ટ્રેશન થયેલ છે અને હજુ વધુ બહેનો જોડાશે. અલ્પાબેન શેઠ તથા વંદનાબેન ભારદ્વાજે જણાવેલ કે ગ્રાઉન્ડમાં જે યોગા કરાવવામાં આવનાર છે તે તમામ યોગા બહેનો દ્વારા પાણીની અંદર કરવામાં આવનાર છે. જેમ કે ભદ્રાસન, મકરાસન, વજ્રાસન, શવાસન તેમજ ખાસ વિશેષમાં ફેસ યોગા કરવામાં આવનાર છે. જેમાં બલુન પોઝ, ફીશ પોઝ, લાયન પોઝ વિગેરે એક વિશેષતા હશે.